Breski leikarinn og leikstjórinn Kenneth Branagh er nú í óða önn að fylla inn í leikarahópinn fyrir næstu mynd sína eftir sögu sakamáladrottningarinnar Agatha Christie , Death On The Nile . Nýjasta viðbótin gæti orðið enginn annar en grínistinn og Get him to the Greek leikarinn Russell Brand . Hann á nú í viðræðum um að slást í hópinn fyrir myndina . Í þessari mynd , sem fylgir fast á hæla síðustu Agatha Christie myndar Branagh , Murder on the Orient Express frá árinu 2017 , er spæjarinn Hercule Poirot , sem Branagh mun leika á ný , á leið í gott frí í Egyptalandi . En Adam var ekki lengi í paradís – morðin elta hann hvert sem hann fer og það er einmitt það sem gerist í Egyptalandi . Poirot þarf að finna morðingja konu , áður en skipið sem þau sigla á niður Nílarfljót , kemur að landi , og farþegarnir hverfa hver til síns heima . Nú þegar hefur Branagh tryggt sér strarfskrafta sjálfrar Wonder Woman , Gal Gadot , sem og Lone Ranger leikarans Armie Hammer , Letitia Wright , Annette Bening og Tom Bateman . Stefnt er að frumsýningu í október á næsta ári . Nýjasta mynd Brand er ævintýramyndin Four Kids And It , sem enn er ekki vitað hvenær kemur í bíó .